[{"text_idx": "#000002", "text": "Gweinidogaethu yn yr Anthroposen: angori ein bugeilio"}, {"text_idx": "#000004", "text": "Nid ydym yn gwybod sut y bydd newid yn yr hinsawdd yn datblygu. Mae un peth yn sicr: ni fydd y dyfodol fel y gorffennol. Mae gwybod hynny yn ein hagor i rai emosiynau anodd - galar, pryder, euogrwydd, cywilydd, dicter, anobaith hyd yn oed."}, {"text_idx": "#000008", "text": "Ailddarganfod bedydd: Cristnogion yw\u2019r \u2018bedyddiedig\u2019, cyfranogwyr yn nhaith y Pasg trwy ymgnawdoliad, marwolaeth ac atgyfodiad. Mewn bedydd, fe achubir yr hyn all ein llethu. Mae Crist yn gofyn inni fynd i mewn i ddyfroedd dyfnion y dyfodol gydag ef, ac i fynd yno gydag eraill. Gofal profedigaeth ar y cyd: Mae bedydd yn ein galluogi i wynebu'r posibilrwydd o farw - p'un ai ni ein hunain, ecosystemau, neu rywogaethau neu fannau yr ydym yn eu caru. Mae'n ein cymhwyso i gyd-deithio gydag eraill. Dyma pam mae ein heglwysi yn brofiadol o ran gofal profedigaeth, ac mae angen y sgiliau hynny bellach ar lefel cymdeithas. Gofod diogel i gyffesu: Gall ein heglwysi gynnig lle diogel i ddweud yr hyn na ellir ei ddweud fel arall. Mae'r gwahoddiad ei hun yn sicrhau pobl nad ydyn nhw ar eu pennau eu hunain yn eu teimladau hinsawdd. Wrth alluogi pobl i wneud eu hunain yn fregus, mae angen i ni fod yn barod i'w harfogi i fynd ar y siwrnai sy'n dilyn.Yr arfer o alarnadu: Mae galarnad yn daith o'r fath. Mae'n galluogi'r galon doredig i ddod o hyd i iacha\u0302d a chymod. Gyda phroffwydi a salmyddion gallwn enwi'r hyn sy'n digwydd. Gallwn ddod o hyd i iaith i'r anhraethol, i ni'n hunain ac i'n gilydd, i\u2019r Ddaear ac i Dduw. Cymod a chyfiawnder: Mae galarnad yn dod a\u0302 ni i adnabod ein gwir statws yn argyfwng yr hinsawdd: nid ydym yn achubwyr ond yn iachawyr clwyfedig. O ystyried ein heuogrwydd llwyr, mae angen iacha\u0302d arnom ar gyfer ein hanaf foesol. Ein penyd ni, byw ein galarnad, sy'n ein cymhwyso i sefyll dros gyfiawnder.Y tu hwnt i obaith ac anobaith: Yn olaf, nid argymhelliad ond cwestiwn parhaus y credaf fod yn rhaid inni fod yn fodlon peidio a\u0302'i ateb: beth yw ystyr gobaith? Ydyn ni'n defnyddio gobaith i esgus nad ydyn ni\u2019n fregus, i wadu adfeilion moderniaeth sy'n pentyrru o'n cwmpas? Ydyn ni'n galw ar obaith i gau sgyrsiau rydyn ni'n ofni eu cael? Peidiwn a\u0302 chondemnio\u2019r rhai sy\u2019n dweud eu bod yn anobeithio: gallai eu \u2018hanobaith\u2019 fod yn obaith mwy dewr na\u2019n gobaith ni."}, {"text_idx": "#000009", "text": "Ailddarganfod bedydd: Cristnogion yw\u2019r \u2018bedyddiedig\u2019, cyfranogwyr yn nhaith y Pasg trwy ymgnawdoliad, marwolaeth ac atgyfodiad. Mewn bedydd, fe achubir yr hyn all ein llethu. Mae Crist yn gofyn inni fynd i mewn i ddyfroedd dyfnion y dyfodol gydag ef, ac i fynd yno gydag eraill."}, {"text_idx": "#000010", "text": "Gofal profedigaeth ar y cyd: Mae bedydd yn ein galluogi i wynebu'r posibilrwydd o farw - p'un ai ni ein hunain, ecosystemau, neu rywogaethau neu fannau yr ydym yn eu caru. Mae'n ein cymhwyso i gyd-deithio gydag eraill. Dyma pam mae ein heglwysi yn brofiadol o ran gofal profedigaeth, ac mae angen y sgiliau hynny bellach ar lefel cymdeithas."}, {"text_idx": "#000014", "text": "Y tu hwnt i obaith ac anobaith: Yn olaf, nid argymhelliad ond cwestiwn parhaus y credaf fod yn rhaid inni fod yn fodlon peidio a\u0302'i ateb: beth yw ystyr gobaith? Ydyn ni'n defnyddio gobaith i esgus nad ydyn ni\u2019n fregus, i wadu adfeilion moderniaeth sy'n pentyrru o'n cwmpas? Ydyn ni'n galw ar obaith i gau sgyrsiau rydyn ni'n ofni eu cael? Peidiwn a\u0302 chondemnio\u2019r rhai sy\u2019n dweud eu bod yn anobeithio: gallai eu \u2018hanobaith\u2019 fod yn obaith mwy dewr na\u2019n gobaith ni."}]